OSNOVNA ŠKOLA KNEZA BRANIMIRA

 DONJI MUĆ

KLASA: 007-04/22-02/39

URBROJ: 2181-300-22-02

Donji Muć 07.10. 2022. godine

**Z A P I S N I K**

s 6. sjednice Školskog odbora održane dana 07. listopada 2022. godine s početkom u 17:30 sati, u Osnovnoj školi kneza Branimira, Donji Muć 218.

Predsjednica Školskog odbora Ankica Krolo je utvrdila da sjednici prisustvuju sljedeći članovi Školskog odbora: Ankica Krolo, Željana Lemo, Marko Krolo, Nedjeljko Plazibat.

Na sjednici odsutni: Ana-Marija Jukić, Zrinka Relja, Maja Jeličić .

Naime, zbog tehničkih poteškoća u elektronskoj komunikaciji, navedene nisu pravovremeno obaviještene o terminu održavanja sjednice te istoj nisu mogle sudjelovati o čemu su obavijestile predsjednicu Školskog odbora, Ankicu Krolo.

Bez prava odlučivanja sjednici prisustvuje ravnateljica škole Nikolina Tičinović i tajnica škole Tihana Marasović.

Predsjednica Školskog odbora Ankica Krolo utvrđuje da sjednici prisustvuje potreban broj članova Školskog odbora te da Školski odbor može odlučivati i donositi pravovaljane odluke. Nakon pozdrava svim prisutnima predsjednica Školskog odbora pročitala je predloženi dnevni red te ga dala na glasanje:

**DNEVNI RED:**

1. ***Verifikacija zapisnika sa 5. elektroničke sjednice.***
2. ***Izvješće o realizaciji plana i programa , uspjehu učenika i pedagoškim mjerama na kraju školske godine 2021./2022.***
3. ***Školski kurikulum za školsku godinu 2022./2023. , razmatranje, usvajanje.***
4. ***Godišnji plan i program rada za školsku godinu 2022./2023., razmatranje, usvajanje.***
5. ***Prethodna suglasnost Školskog odbora za promjenu ugovora o radu ( smanjenje satnice) za učiteljicu vjeronauka , Marijanu Zeljković.***
6. ***Prethodna suglasnost Školskog odbora za promjenu ugovora o radu vjeroučitelja ( povećanje satnice) Ivicu Barišića.***
7. ***Razno.***

 **„Dnevni red je nakon provedenog glasanja jednoglasno usvojen.“**

**Ad. 1)**

Prva točka dnevnog reda je verifikacija zapisnika s 5. sjednice Školskog odbora.

Predsjednica Školskog odbora pročitala je Odluke koje su donesene na petoj sjednici Školskog odbora OŠ kneza Branimira, Donji Muć održanoj dana 26. rujna 2022. godine. Nakon čitanja Odluka s prošle sjednice Školskog odbora članovi Školskog odbora izjavili su da su suglasni sa zapisnikom s prošle sjednice Školskog odbora te je donesena sljedeća jednoglasna Odluka:

***„Usvaja se zapisnik sa pete sjednice Školskog odbora održane dana 26.9. 2022. godine.“***

**Ad. 2)**

Ravnateljica škole podnijela je Školskom odboru Izvješće ravnateljice o radu za školsku godinu 2021./2022. s posebnim osvrtom na uvjete rada, odgojno-obrazovne djelatnike, učenike, postignuća učenika na natjecanjima, ostvarenje plana i programa rada škole, broj planiranih i ostvarenih sati, rad stručno-pedagoške službe, kulturnu i javnu djelatnost te ukupnost odgojno-obrazovnog procesa rada. Na Izvješće ravnateljice o radu za školsku godinu 2021./2022. nije bilo primjedbi članova Školskog odbora.

Predsjednica Školskog odbora, nakon što je ustanovila da nitko nije imao primjedbi na predmetno izvješće ravnateljice dala isto na glasanje te je donesena sljedeća jednoglasna Odluka:

***„Školski odbor usvaja Izvješće ravnateljice o radu za školsku godinu 2021./2022***.***“***

**Ad.3.)**

Škola donosi Školski kurikulum koji se temelji na nacionalnom kurikulumuu kojemu su definirane temeljne odgojno-obrazovne vrijednosti, ciljevi odgoja i obrazovanja, načela i ciljevi odgojno-obrazovnih područja, vrjednovanje učeničkih postignuća te vrjednovanje i samovrjednovanje ostvarivanja nacionalnog kurikuluma. Određena su očekivana učenička postignuća za odgojno-obrazovna područja po ciklusima. Naznačena je predmetna struktura svakog odgojno-obrazovnog područja.

U izradi Školskog kurikuluma, koji se nadovezuje na nastavni plan, sudjelovao je svaki učitelj. Ravnateljica je predstavila Školski kurikulum članovima Školskog odbora. Na predloženi Školski kurikulum nije bilo primjedbi članova Školskog odbora.

Predsjednica Školskog odbora, nakon što je ustanovila da nitko nije imao primjedbi ni novih prijedloga na predloženi Školski kurikulum dala isti na glasanje te je donesena sljedeća jednoglasna Odluka:

***„Školski odbor donosi Školski kurikulum za školsku godinu 2022./2023. u predloženom obliku.“***

**Ad. 4.)**

Ravnateljica škole predstavila je članovima Školskog odbora Godišnji plan i program rada za školsku godinu 2022./2023. te istaknula da su u njemu sadržani: podaci o uvjetima rada, godišnji kalendar rada, podaci o dnevnoj i tjednoj organizaciji rada, tjedni i godišnji broj sati po razredima i oblicima odgojno-obrazovnog rada, plan rada ravnatelja, učitelja i stručnih suradnika, administrativno-tehničkog osoblja, školskog odbora, stručnih tijela, plan stručnog usavršavanja te ostalih aktivnosti koje su u funkciji odgojno-obrazovnog rada i poslovanja škole.

Predsjednica Školskog odbora, nakon što je ustanovila da nitko nije imao primjedbi ni novih prijedloga na predloženi Godišnji plan i program rada dala isti na glasanje te je donesena sljedeća jednoglasna Odluka:

***„Školski odbor donosi Godišnji plan i program rada za školsku godinu 2022./2023. u predloženom obliku.“***

***Ad.5.)***

Ravnateljica je izvjestila članove Školskog odbora o dopisu Katehetskog ureda , Splitsko-makarske nadbiskupije temeljem kojeg je vjeroučiteljica Marijana Zeljković u Osnovnoj školi Neorić-Sutina preuzela satnicu umirovljenog vjeroučitelja don Nikole Golemca ( 4 sata vjeronauka).

S obzirom na to, Katehetski ured daje odobrenje da se 4 sata nastave vjeronauka u Oš kneza Branimira vjeroučiteljice Zeljković preraspodijele u satnicu vjeroučiteljice Šime Valenta i vjeroučitelja Ivice Barišića .

Ravnateljica je izvjestila o tome da je vjeroučiteljici Marijani Zeljković zbog navedenog u Oš Neorić-Sutina došlo do povećanja satnice sa 20 na 24 sata tjedno, te u našoj školi dolazi do smanjenja satnice sa 20 sati tjedno na 16 sati tjedno za školsku godinu 2022./2023.

 Stoga je predložila Školskom odboru da izda prethodnu suglasnost za promjenu ugovora o radu ugovora o radu za vjeroučiteljicu Marijanu Zeljković ( smanjenje satnice).

Predsjednica Školskog odbora , nakon što je ustanovila da nitko nije imao primjedbu na prijedlog ravnateljice, dala je isti na glasanje te je donesena sljedeća jednoglasna Odluka:

„**Školski odbor daje prethodnu suglasnost za promjenu ugovora o radu ( smanjenje satnice) za učiteljicu vjeronauka, Marijanu Zeljković.“**

**Ad. 6)**

Ravnateljica je izvjestila članove Školskog odbora da je Katehetski ured dao odobrenje da se 4 sata nastave vjeronauka u našoj školi vjeroučiteljice M. Zeljković preraspodjele u satnicu vjeroučiteljice Š.Valenta te vjeroučitelja Ivice Barišića.

Vjeroučitelju Ivici Barišiću dodjeljen je 3.A razred te bi se s toga za navedenog u školskoj godini 2022./2023. povećala satnica sa 3 sati tjedno na 8 sati tjedno .

Stoga je predložila Školskom odboru da izda prethodnu suglasnost za promjenu ugovora o radu za vjeroučitelja Ivicu Barišića ( povećanje satnice) .

Predsjednica Školskog odbora , nakon što je ustanovila da nitko nije imao primjedbu na prijedlog ravnateljice, dala je isti na glasanje te je donesena sljedeća jednoglasna Odluka:

„**Školski odbor daje prethodnu suglasnost za promjenu ugovora o radu ( povećanje satnice) za vjeroučitelja Ivicu Barišića .“**

**Ad.7.**

Ravnateljica je izvjestila članove Školskog odbora o početku izvođenja nastave učenicima koje je pomaknuto sa 07:30h na 07:45 h te otpočinje od 17.10.2022. godine, kako bi se uskladilo školsko zvono, autoprijevoznik.

Isto tako dala je na znanje prijedlog Rk Dugopolje za korištenje školske dvorane za trening , te će se isto kao prijedlog Odluke uvrstiti na sljedeću sjednicu Školskog odbora oko čega su prisutni bili suglasni.

Obavijestila je pokretanju inicijative prema Osnivaču da se saniraju zatvori na školi budući su u jako lošem stanju te predstavljaju opasnost za učenike i djelatnike o čemu je službenu zabilješku napravila predstavnica ZASTA-a za školu.

Član Školskog odbora Nedjeljko Plazibat istaknuo je problem sa prozorima i u područnoj školi Brštanovo . Ravnateljica je istaknula kako je pokrenut projekt energetske obnove za Pro Brštanovo u suradnji sa Općinom Klis za vrijeme mandata bivše ravnateljice ( izrada projektne dokumentacije) , međutim došlo je do zastoja zbog toga što nije pravovremeno iskomunicirana suglasnost od Osnivača za isplatu sredstava prema projektantu.

Ravnateljica je izvjestila kako će se angažirati oko navedene problematike.

Predsjednica Školskog odbora je utvrdila da su ovime iscrpljene sve točke dnevnog reda stoga je zaključila 6.. sjednicu. Sjednica je završena u 18 :200 sati.

Zapisnik završava s četvrtom (4). stranicom.

Zapisničar: Predsjednica Školskog odbora:

Tihana Marasović, dipl.iur. Ankica Krolo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_